rejauldu/bengali-wikipedia huggingface dataset:
ঝাং ইয়ান (; জন্ম: ) একজন মহিলা চীনা ফুটবল খেলোয়াড় ছিলেন।   তিনি ১৯৯৬ গ্রীষ্মকালীন অলিম্পিকে অংশগ্রহণ করেছিলেন।   তথ্যসূত্র    বহিঃসংযোগ    http://www.worldfootball.net/player_summary/yan-zhang/  বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনের আন্তর্জাতিক নারী ফুটবলার বিষয়শ্রেণী:১৯৯০ এশিয়ান গেমসের ফুটবলার বিষয়শ্রেণী:নারী ফুটবল ফরোয়ার্ড বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী চীনা বিষয়শ্রেণী:১৯৯১ ফিফা নারী বিশ্বকাপের খেলোয়াড় বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:চীনা নারী ফুটবলার বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:১৯৯০ এশিয়ান গেমসের পদক বিজয়ী
মৃত্যুঞ্জয় বিদ্যালঙ্কার (আনুমানিক ১৭৬৩ - ১৮১৯)  সংস্কৃত পণ্ডিত, ভাষাবিদ, লেখক। মেদিনীপুর জেলার বঙ্গ-ওড়িশার সীমান্ত বৈতিয়া গ্রামে জন্মগ্রহণ করেন। তার পদবি ছিল চট্টোপাধ্যায়। নাটোর-রাজের দরবারে লেখাপড়া শিখে তিনি সংস্কৃত ভাষার অতুলনীয় পণ্ডিতে পরিণত হন। তিনি উনিশ শতকের প্রথম ভাগে বাংলা গদ্য লেখক হিসেবে খ্যাতি অর্জন করেন। শিক্ষা শেষ করে মৃত্যুঞ্জয় বিদ্যালঙ্কার কলকাতার বাগবাজারে একটি চতুষ্পাঠী প্রতিষ্ঠা করেন।  ১৮১৭ সালে স্থাপিত হিন্দু কলেজের (বর্তমানে প্রেসিডেন্সি বিশ্ববিদ্যালয়) প্রতিষ্ঠার জন্য ১৮১৬ সালে গঠিত সমিতির তিনি অন্যতম সদস্য ছিলেন। বাংলা গদ্য সাহিত্যের বিকাশে তার অসামান্য অবদান রয়েছে। ফোর্ট উইলিয়াম কলেজে উইলিয়াম কেরির তত্ত্বাবধানে প্রধান পণ্ডিত থাকাকালীন ১৮০২ সালে মৃত্যুঞ্জয়ের ‘বত্রিশ সিংহাসন’ গ্রন্থটি প্রকাশিত হয়। ১৮০৮ সালে ‘হিতোপদেশ’ ও ‘রাজাবলি’, ১৮১৭ সালে ‘বেদান্তচন্দ্রিকা’, ১৮৩৩ সালে তার মৃত্যুর পর অভিনব পাঠ্যপুস্তক ‘প্রবোধচন্দ্রিকা’ গ্রন্থ প্রকাশিত হয়। এই গ্রন্থে বিভিন্ন ভাষারীতির পরীক্ষা দেখা যায়। বাংলা গদ্যের ইতিহাসের প্রথম পর্যায়ে, মৃত্যুঞ্জয়ের ভূমিকা ঐতিহাসিক। এই গ্রন্থে জন ক্লার্ক মার্শম্যানের প্রশংসাসূচক ভূমিকা বিশেষ ভাবে উল্লেখযোগ্য। ১৮১৭ সালে গঠিত স্কুল বুক সোসাইটির পরিচালন সমিতির সভ্যও ছিলেন তিনি। ১৮১৬ সালে তিনি শিক্ষকতা ত্যাগ করে সুপ্রিমকোর্টে (বর্তমানে হাইকোর্ট) যোগদান করেন। সমাজ সংস্কারের দিক থেকেও তার অবদান চিরস্মরণীয়।  বাংলা গদ্য সাহিত্যের এই অনন্য গদ্যশিল্পী সম্পর্কে প্রমথ চৌধুরী বলেছেন, “প্রবোধচন্দ্রিকার রচয়িতা স্বর্গীয় মৃত্যুঞ্জয় বিদ্যালঙ্কারের আমি বিশেষ পক্ষপাতী কেন না তিনি সুপণ্ডিত এবং সুরসিক, একাধারে এই উভয় গুণ আজকালকার লেখকদের মধ্যে নিতান্ত দুর্লভ হয়ে পড়েছে। তা ছাড়া মৃত্যুঞ্জয় বিদ্যালঙ্কারের গল্প বলার ক্ষমতা অসাধারণ, অল্প কথায় একটি গল্প কি করে সর্বাঙ্গসুন্দর করে বলতে হয় তার সন্ধান তিনি জানতেন। প্রবোধচন্দ্রিকার ভাষা কঠিন হলেও শুষ্ক নয় যিনি তাতে দাঁত বসাতে পারেন তিনিই তার রসাস্বাদন করতে পারবেন।”  ১৮১৯ সালে তীর্থভ্রমণ থেকে প্রত্যাবর্তনের পথে মুর্শিদাবাদ জেলার ভাগীরথীর তীরে মৃত্যুঞ্জয় বিদ্যালঙ্কার প্রয়াত হন।  সাহিত্যকর্ম ‘বত্রিশ সিংহাসন’ (১৮০২) হিতোপদেশ (১৮০৮) মিত্রলাভ সুহৃদ্ভেদ বিগ্রহ সন্ধি এতচ্চতষ্টয়াবয়ব বিশিষ্ট হিতোপদেশ (পরিলেখন প্রকল্প) (১৮২১) ‘রাজাবলি’ (১৮০৮) ‘বেদান্তচন্দ্রিকা’, (১৮১৭) ‘প্রবোধচন্দ্রিকা’ (১৮৩৩) তথ্যসূত্র  বিষয়শ্রেণী:১৭৬২-এ জন্ম বিষয়শ্রেণী:১৮১৯-এ মৃত্যু বিষয়শ্রেণী:বাঙালি লেখক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। মূল তালিকা নিবন্ধ থেকে ছোট করে জেলা ভিত্তিক তালিকা রাখা যেতে পারে। মেরাজ (আলাপ) ০৯:০৩, ১১ আগস্ট ২০২১ (ইউটিসি) কুড়িগ্রাম জেলার ইউনিয়ন পরিষদসমূহ   – (অপসারণের প্রস্তাবনা দেখুনলগ দেখুন) () বাংলাদেশের ইউনিয়নের তালিকা নামে একটি নিবন্ধ ইতিমধ্যে বিদ্যমান, এর বাইরে এইরকম জেলাভিত্তিক তালিকা করার প্রয়োজনীয়তা আছে বলে মনে হয় না।  —শাকিল  হোসেন আলাপ ০৫:৫৯, ২৮ জুলাই ২০২১ (ইউটিসি)   যেটি এর আগের অপসারণের প্রস্তাবনাতে উল্লেখ করেছিলাম এই নিবন্ধটি একটি বিশেষ প্রয়োজনে করা হয়েছে। যেমন ফুলবাড়িয়া ইউনিয়ন নিবন্ধের একদম শেষে {{গাজীপুর জেলার ইউনিয়ন পরিষদ}} টেমপ্লেটে গাজীপুর জেলার ইউনিয়ন পরিষদসমূহ নিবন্ধটি ব্যবহার করা হয়েছে এবং এই নিবন্ধগুলি অপসারণ করলে উক্ত টেমপ্লেটটি যেসকল নিবন্ধে যুক্ত করা হয়েছে সেসকল নিবন্ধে ত্রুটি দেখা দিবে  যা প্রায় ৪০টির অধিক ইউনিয়ন সম্পর্কিত নিবন্ধে এই টেমপ্লেট ব্যবহার করা হয়েছে। আরও জানিয়ে রাখি গাজীপুর জেলার ইউনিয়ন পরিষদসমূহ শুধু একটি নিবন্ধ নয় যেখানে জেলাভিত্তিক তালিকা করা আছে, বরং আরো অনেক এরকম জেলাভিত্তিক ইউনিয়ন পরিষদের তালিকা ইতিপূর্বে করা আছে। যেমনঃ  যশোর জেলার ইউনিয়ন পরিষদসমূহ  কুষ্টিয়া জেলার ইউনিয়ন পরিষদসমূহ  খুলনা জেলার ইউনিয়ন পরিষদসমূহ  ঝিনাইদহ জেলার ইউনিয়ন পরিষদসমূহআরো অনেক, ধন্যবাদ আপনাকে।— সজল রানা   আলাপ ০৬:০৬, ২৮ জুলাই ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল। বাংলাদেশ সরকারের রেলসেবা খাত বর্তমানে সহজ কর্তৃক পরিচালিত; অর্থ্যাত্‌, সরাসরি সরকার কর্তৃক স্বীকৃত তাদের সেবা প্রদানের বিষয়টি। Ashiq Shawon (আলাপ) ১৭:৫৫, ২১ মে ২০২২ (ইউটিসি) সহজ লিমিটেড   – (অপসারণের প্রস্তাবনা দেখুনলগ দেখুন) () এটি উল্লেখযোগ্য প্রতিষ্ঠান নয়। মো. মাহমুদুল আলম (আলাপ) ১৯:০২, ১০ মে ২০২২ (ইউটিসি)  উল্লেখযোগ্য প্রতিষ্ঠান নয় তা আমি বলবো না। উল্লেখযোগ্য, তবে আরো তথ্যসূত্র প্রয়োজন। মেহেদী আবেদীন ১৯:০৩, ১০ মে ২০২২ (ইউটিসি)  ১৩টি যোগ করেছি। এখন উল্লেখযোগ্য হওয়ার কথা।  —মহাদ্বার আলাপ ০৭:৪৩, ১২ মে ২০২২ (ইউটিসি)  মুছুন @Greatder@Mehediabedin দেশে এ রকম প্রতিষ্ঠান অনেক আছে। বাস, ট্রাক, লঞ্চ, রেল, বিমানসহ অন্যান্য সেক্টরে। এগুলো উইকিতে স্থান পাওয়ার যোগ্যতা রাথে না। তাই অপসারণ করা দরকাার। -- মো. মাহমুদুল আলম (আলাপ) ১৮:৫৭, ১৪ মে ২০২২ (ইউটিসি)   দেশে এরকম অনেক আছে এই কারণ দেখিয়ে অপসারণ করা যায় না। আরো কারণ দেখা উচিত। বিদেশে এরকম প্রতিষ্ঠানের উল্লেখযোগ্যতা থাকলে নিবন্ধ রাখা হয়। এখানেও তাই করা উচিত।  আপনি কি মনে করেন? মেহেদী আবেদীন ১৯:০৯, ১৪ মে ২০২২ (ইউটিসি)  দেশে পরিবহন খাতে যে কয়েকটি প্রতিষ্ঠানের দাপট তার মধ্যে পাঠাও, উবার, সহজ ই প্রধান। তাই এদের নিয়ে নিবন্ধ থাকা উচিত।   —মহাদ্বার আলাপ ০২:১৩, ১৫ মে ২০২২ (ইউটিসি) দেশে এরকম অনেক প্রতিষ্ঠান থাকতে পারে, কিন্তু সেগুলো উল্লেখযোগ্য নয়। এটা উল্লেখযোগ্য, উল্লেখযোগ্যতার বিচারে । ~ খাত্তাব (অ | আ | স) ০০:৪২, ১৭ মে ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ব্যবহার  এই টেমপ্লেটটি মিডিয়াউইকি:Watchlist-details দ্বারা নজরতালিকায় বার্তা রাখতে ব্যবহৃত হয়। এটি নিম্নোক্ত প্যারামিটারগুলো গ্রহণ করে:  পর্যন্ত - বার্তাটি প্রদর্শনের সময়সীমা নির্দেশ করতে একটি তারিখ, উদাহরণ:   কুকি - প্রতিটি বার্তাতে একটি নির্দিষ্ট নম্বর যাতে ব্যবহারকারীরা বার্তাটি ডিসমিস করে দিতে পারেন। দয়া করে নতুন বার্তা দেওয়ার সাথে সাথে একটি নাম্বার বাড়িয়ে দিন, উদাহরণ,   বার্তা - মূল বার্তা
জাবিহুল্লাহ মুজাহিদ (, উচ্চারণ জাবিউল্লাহ বা ধাবি আল্লাহও  হয়) আফগানিস্তান ইসলামি আমিরাতের একজন সরকারি মুখপাত্র ও তথ্য ও সম্প্রচার প্রতিমন্ত্রী। তিনি সুহাইল শাহীন এবং ইউসুফ আহমদীর সাথে দীর্ঘদিন ধরে তালেবানের মুখপাত্র হিসেবে কাজ করেছেন। তিনি প্রায়ই পূর্ব, উত্তর এবং মধ্য আফগানিস্তানে তালেবানের কার্যকলাপের বিষয়ে মন্তব্য করতেন।  তিনি ২০২১ সালের ১৭ আগস্ট প্রকাশ্যে আসেন। এর পূর্বে তিনি ফোনকল, টেক্সট মেসেজ, ইমেইল, টুইটার এবং জিহাদি ওয়েবসাইটে পোস্টের মাধ্যমে তালেবানের পক্ষে সাংবাদিকদের সাথে নিয়মিত যোগাযোগ করতেন। তালেবান মুখপাত্র মুহাম্মদ হানিফকে গ্রেপ্তারের পর ২০০৭ সালের জানুয়ারিতে তাকে মুখপাত্র নিযুক্ত করা হয়।   বয়স ও প্রারম্ভিক জীবন  তিনি সেলফোনের মাধ্যমে এক সাক্ষাৎকারে নিজেকে বর্ণনা করেছেন। তিনি ২০০৮ সালে আফগানিস্তানে বসবাসকারী একজন মধ্যবয়সী পুরুষ বলে দাবি করেছিলেন। নিরাপত্তা জনিত কারণে তিনি ক্রমাগত ঘুরে বেড়ান এবং কোনও একক স্থানে বসবাস করেন নি।  তিনি দাবি করেছিলেন ধর্মীয় শিক্ষায় তার স্নাতকোত্তর ডিগ্রি আছে, তবে তিনি দেশ বা প্রতিষ্ঠানের নাম উল্লেখ করেন নি। তালেবান সরকারের অধীনে তিনি সংস্কৃতি ও তথ্য মন্ত্রণালয়ে চাকরি করেন। ২০০৭ সালে তালেবানের মুখপাত্র হিসেবে নিযুক্ত হওয়ার আগে তিনি তালেবানদের সাথে যুদ্ধ করেছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:তালেবান নেতা বিষয়শ্রেণী:তালেবান মুখপাত্র বিষয়শ্রেণী:পশতু ব্যক্তি বিষয়শ্রেণী:১৯৭৮-এ জন্ম
ত্ববাকত-ই-নাসিরী () সুলতান নাসির উদ্দিনের নামে নামকরণ করা হয়েছে। এটা মিনহাজ-ই-সিরাজ জুজ্জানীর রচিত ফারসি ভাষায় ইসলামী বিশ্বের একটি বিস্তৃত ইতিহাস সমৃদ্ধ বই এবং এটি ১২৬০ সালে সমাপ্ত হয়েছে। ২৩ খণ্ডের সমন্বয়ে এতে সহজ সোজাসাপ্টা ধারায় এটি লিখিত হয়েছে। জুজ্জানী এই বইটি লিখতে বহু বছর উৎসর্গ করেছিলেন এমনকি এতে বহু তথ্য ও তথ্যসূত্র সরবরাহ করেছেন। যদিও বইয়ের একটি বড় অংশ ঘুরি সাম্রাজ্য নিয়ে বর্ণনা করা হয়েছে, এতে গজনীর ইতিহাসের গজনভি রাজবংশের সেবুক তিগিনের ক্ষমতা গ্রহণের পূর্বসুরী ব্যক্তিদের ইতিহাস রয়েছে।  তার তাবকাত ই নাসিরীর  সংকলন করার সময়, জুজ্জানী এখন হারিয়ে যাওয়া অন্যান্য বই ব্যবহার করেছেন; যেমনঃ সেবুক তিগিনের শাসনকালের বায়হাকির একটি অংশ, আবুল কাসিম ইমাদির তারিখ-ই মুজাদওয়াল  এবং ইবনে হাইসামের কিসাস-ই থানি । মিনহাজ-ই-সিরাজ জুজ্জানী রচিত তাবাকাত " আগামী শতাব্দীতে রাজবংশের ইতিহাসের রচনার সূচনা করেছিল।  টীকা   তথ্যসূত্র   বিষয়শ্রেণী:সুন্নি সাহিত্য বিষয়শ্রেণী:গজনভি সাম্রাজ্য বিষয়শ্রেণী:ফার্সি বই বিষয়শ্রেণী:১২৬০-এর বই বিষয়শ্রেণী:ইরান সম্পর্কিত ইতিহাস বই বিষয়শ্রেণী:মামলুক সালতানাত (দিল্লি) বিষয়শ্রেণী:ভারতের ইতিহাস লিখন বিষয়শ্রেণী:ঘুরি সাম্রাজ্য বিষয়শ্রেণী:মঙ্গোল সাম্রাজ্যের ইতিহাস বিষয়শ্রেণী:দিল্লি সালতানাত বিষয়শ্রেণী:১৩শ শতাব্দীর ভারতীয় বই বিষয়শ্রেণী:১৩শ শতাব্দীর ফার্সি বই
থাম্ব|অ্যাম্পায়ার SI পদ্ধতিতে অম্পেয়্যারের বর্তনী সূত্রটিকে সমাকলিত রূপে লেখা যায়  অর্থাৎ B চৌম্বক ক্ষেত্রের বদ্ধ রেখা সমাকল (line integral) ঐ ক্ষেত্র দিয়ে অতিক্রান্ত তড়িৎপ্রবাহের সমানুপাতিক।  অম্পেয়্যারের বর্তনী সূত্রের প্রয়োগ   দীর্ঘ ঋজু তারের চৌম্বক ক্ষেত্র  তারটিকে কেন্দ্র করে নির্দিষ্ট ব্যাসার্ধের বৃত্তীয় বদ্ধপথ নিয়ে এর উপরিস্থিত যে কোন ক্ষুদ্রাংশ নিলে চৌম্বক ক্ষেত্র সব স্থানেই ঐ ক্ষুদ্রাংশের সঙ্গে সমান্তরাল হয়।আবার প্রতিসাম্যের দরুন চৌম্বক ক্ষেত্রের মান বদ্ধপথটির প্রতিটি বিন্দুতেই সমান।  দীর্ঘ ঋজু সলিনয়েডের চৌম্বক ক্ষেত্র  এক্ষেত্রে চৌম্বক ক্ষেত্রের মান নির্ভর করে একক দৈর্ঘ্যের পাকসংখ্যার উপর, সলিনয়েডের পাকসংখ্যার উপর নয়।   সীমাবদ্ধতা  ম্যাক্সওয়েল প্রমাণ করেন অম্পেয়্যারের বর্তনী সূত্রটি শুধুমাত্র স্থির তড়িৎপ্রবাহের ক্ষেত্রেই প্রযোজ্য ।বদ্ধপথ দ্বারা পরিবেষ্টিত তড়িৎপ্রবাহ যদি সময়ের সঙ্গে সঙ্গে পরিবর্তিত হয়, তবে সূত্রটির ডানপক্ষে অতিরিক্ত পদ যোগ করতে হয়।যা তড়িচ্চুম্বকীয় ক্ষেত্র সমীকরণ নামে পরিচিত। ম্যাক্সওয়েল সংশোধন করে সূত্রটি বলেন  অর্থাৎ  প্রকৃতপক্ষে ম্যাক্সওয়েল সরণ প্রবাহ নামে নতুন একটি রাশি বের করেন সেক্ষেত্রে মোট তড়িৎ এর পরিমাণ হবে সাধারণ তড়িৎ এবং ঐ সরণ প্রবাহ এর যোগফল এর সমান। অর্থাৎ   যেখানে  হল ঐ সরণ প্রবাহ   আরও দেখুন   অঁদ্রে-মারি অম্পেয়্যার  অ্যাম্পিয়ার  তথ্যসূত্র    প্রারম্ভিক পদার্থবিদ্যা - দোয়ারী মজুমদার মাইতি, ছায়া প্রকাশনী, দ্বাদশ শ্রেণি।  বিষয়শ্রেণী:ম্যাক্সওয়েলের সমীকরণসমূহ বিষয়শ্রেণী:স্থির চুম্বকত্ব বিষয়শ্রেণী:স্থির তড়িৎ বিষয়শ্রেণী:তড়িৎচুম্বকত্ব বিষয়শ্রেণী:ব্যক্তির নামানুসারে নামাঙ্কিত পদার্থবিজ্ঞানের সূত্র
ব্রুনো পেরেইরা মেন্দেস (; জন্ম: ২ আগস্ট ১৯৯৪; ব্রুনো মেন্দেস নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সেরেসো ওসাকার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।  ২০১৩ সালে, ব্রুনো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।  প্রারম্ভিক জীবন ব্রুনো পেরেইরা মেন্দেস ১৯৯৪ সালের ২রা আগস্ট তারিখে ব্রাজিলের ক্রুজেইরোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ব্রুনো ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ১ বছরে ৩ ম্যাচে অংশগ্রহণ করেছেন।  তথ্যসূত্র  বহিঃসংযোগ            বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:সেরেসো ওসাকার খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:ক্লাব আতলেতিকো পারানায়েন্সের খেলোয়াড় বিষয়শ্রেণী:ভিতোরিয়া স্পোর্টস ক্লাবের খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:জাপানে প্রবাসী ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:উরুগুয়েতে প্রবাসী ফুটবলার বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ভিতোরিয়া স্পোর্টস ক্লাব বি-এর খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:বোতাফোগো রেগাতাস ফুটবলের খেলোয়াড়
জনপ্রশাসনে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশের জনপ্রশাসন ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০১৭ সালে প্রথমবারের মতো প্রফেসর মোহাম্মদ আসাদুজ্জামানকে “জনপ্রশাসনে স্বাধীনতা পুরস্কার” প্রদান করা হয়।   আরও দেখুন   স্বাধীনতা পুরস্কার;  জনপ্রশাসনে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
অলিগোদন আলবোসিনটুস বা পাকড়া উদয় কাল, একটি কলুব্রিডি প্রজাতির সাপ। এটি এশিয়ার স্থানীয়। প্রজাতিটি প্রথম বর্ণনা করে থিয়োডোর ক্যান্টর ১৮৩৯ সালে।    ভৌগোলিক পরিসীমা  এটি নেপাল, ভুটান, বাংলাদেশ, উত্তর-পূর্ব ভারত, মায়ানমার, ভিয়েতনাম এবং চীনে (তিব্বত, ইউনান)-এ পাওয়া যায়।    তথ্যসূত্র    আরও পড়ুন   Boulenger, George A. 1890. The Fauna of British India, Including Ceylon and Burma. Reptilia and Batrachia. (Taylor & Francis, Printers). London. xviii + 541 pp.  Cantor, T.E. 1839. Spicilegium serpentium indicorum [parts 1 and 2]. Proc. Zool. Soc. London 7: 31–34, 49–55.  বিষয়শ্রেণী:১৮৩৯-এ বর্ণিত সরীসৃপ বিষয়শ্রেণী:ভিয়েতনামের সাপ বিষয়শ্রেণী:নেপালের সরীসৃপ বিষয়শ্রেণী:মিয়ানমারের সরীসৃপ বিষয়শ্রেণী:ভারতের সরীসৃপ বিষয়শ্রেণী:চীনের সাপ বিষয়শ্রেণী:বাংলাদেশের সরীসৃপ বিষয়শ্রেণী:এশিয়ার সাপ বিষয়শ্রেণী:ভুটানের সরীসৃপ
মো. সোহরাব হোসাইন একজন বাংলাদেশী অবসরপ্রাপ্ত সরকারি কর্মকর্তা যিনি সর্বশেষ বাংলাদেশ সরকারি কর্ম কমিশনের চেয়ারম্যান হিসেবে দায়িত্ব পালন করেছেন। তিনি পূর্বে শিক্ষা মন্ত্রণালয়ের সচিব এবং মাধ্যমিক ও উচ্চ শিক্ষা বিভাগের সিনিয়র সচিব ছিলেন।   প্রাথমিক জীবন  সোহরাব হোসাইন ১৯৬১ সালে নোয়াখালীর চাটখিলে জন্মগ্রহণ করেন। তার পিতা মৃত মো. হাবিব উল্লাহ ও মাতা মৃত রহিমা খাতুন।   শিক্ষাজীবন  সোহরাব হোসাইন ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতক (সম্মান) ও স্নাতকোত্তর ডিগ্রি অর্জন করেন। ছাত্রজীবন থেকেই তিনি বিভিন্ন সামাজিক, সাংস্কৃতিক ও স্বেচ্ছাসেবী সংগঠনের সঙ্গে জড়িত। তিনি ঢাকা বিশ্ববিদ্যালয় সাংস্কৃতিক দল ও নাট্যচক্রের সদস্য ছিলেন।  কর্মজীবন সোহরাব হোসাইন ১৯৮৪ সালের বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে যোগদান করেন। তিনি বাংলাদেশ সরকারের সিনিয়র সচিব এবং শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের সিনিয়র সচিব হিসেবে দায়িত্ব পালন শেষে ২০১৯ সালের ৩১ ডিসেম্বর অবসরোত্তর ছুটিতে (পিআরএল) যান। এরপর ১৬ সেপ্টেম্বর ২০২০ সালে তিনি বাংলাদেশ সরকারী কর্মকমিশনের চেয়ারম্যান হিসেবে নিয়োগ পান। সংবিধানের ১৩৮ (১) অনুচ্ছেদ অনুযায়ী রাষ্ট্রপতি পিএসসি’র চেয়ারম্যান নিয়োগ করেন। চেয়ারম্যান প্রধান বিচারপতির কাছ থেকে শপথ গ্রহণ করেন। দায়িত্ব নেয়ার তারিখ থেকে পরবর্তী ৫ বছর বা বয়স ৬৫ বছর পূর্ণ হওয়া পর্যন্ত (যেটি আগে আসে) তিনি এ পদে দায়িত্ব পালন করবেন। এছাড়াও তিনি বাংলা একাডেমির আজীবন সদস্য।   ব্যক্তিগত জীবন  সোহরাব হোসাইন ব্যক্তিগত জীবনে বিবাহিত। তার স্ত্রী মাহমুদা ইয়াসমীন বর্তমানে ঢাকা বিশ্ববিদ্যালয়ে অণুজীববিজ্ঞান বিভাগের অধ্যাপক। তাদের এক কন্যাসন্তান রয়েছে।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:বাংলাদেশ সরকারি কর্ম কমিশনের চেয়ারম্যান বিষয়শ্রেণী:বাংলাদেশের সচিব বিষয়শ্রেণী:১৯৬১-এ জন্ম বিষয়শ্রেণী:বাংলাদেশ সরকারি কর্ম কমিশন বিষয়শ্রেণী:বাংলাদেশী সরকারি চাকরিজীবী বিষয়শ্রেণী:নোয়াখালী জেলার ব্যক্তি বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
নানুম ওরু তোড়িলালি () হচ্ছে ১৯৮৬ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির কাহিনী লেখক, পরিচালক এবং প্রযোজক ছিলেন সি ভি শ্রীধর। চলচ্চিত্রটিতে নায়ক-নায়িকা হিসেবে ছিলেন কমল হাসন এবং আম্বিকা, আরো গুরুত্বপূর্ণ চরিত্রে ছিলেন জয়শঙ্কর, ভি এস রাঘব এবং দেবীকা। ১৯৮৬ সালের ১ই মে চলচ্চিত্রটি মুক্তি পেয়েছিলো।  অভিনয়ে কমল হাসন - ভারত আম্বিকা - মীনা জয়শঙ্কর - সুন্দর রাজীব - কুমার ভি এস রাঘব দেবীকা ভেন্নিরাআড়াই মূর্তি প্রযোজনা সি ভি শ্রীধর ছিলেন চলচ্চিত্রটির মূল পরিকল্পনাকারী, তিনি ১৯৮০ সালে শক্তি নামের একটি চলচ্চিত্র বানানোর কথা ভেবেছিলেন, যেটা ছিলো এই চলচ্চিত্রেরই পূর্বসূরী। ১৯৭৮ সালের চলচ্চিত্র ইলামাইল উঞ্জাল আড়ুকিরাদু-এর সফলতার পর (পরিচালক সি ভি শ্রীধর) শ্রীধর আবার কমল হাসনকে দিয়ে একটা চলচ্চিত্র পরিচালনা করতে চাচ্ছিলেন। নায়িকা আম্বিকার সঙ্গে কমলের এটাই প্রথম চলচ্চিত্র হতে যাচ্ছিলো যদিও তার আগে কাক্কী ছাট্টাই তৈরি হয়ে মুক্তি পেয়ে যায়, আম্বিকা কমলের সঙ্গে সুইমস্যুট পরে আছেন - এরকম একটা আলোকচিত্র বের করেছিলেন পরিচালক শ্রীধর এই নানুম ওরু তোড়িলালি চলচ্চিত্রের জন্য যেটার নাম আগে তিনি শক্তি রাখবেন বলে ভেবেছিলেন। চলচ্চিত্রটি তৈরি করতে সময় লেগে যায় এবং শ্রীধর চলচ্চিত্রটির নাম মিন্ডুম সূর্যোদয়াও রাখার কথা ভাবছিলেন। ১৯৮৬ সালের এপ্রিলে এই নানুম ওরু তোড়িলালির মুক্তি পাবার কথা থাকলেও চলচ্চিত্রটি একই বছরের মে মাসে মুক্তি পায়। ঐ সময় (১৯৮৬ সালের মার্চে) তামিলনাড়ুতে নির্বাচন হচ্ছিলো আর নির্বাচনে 'দ্রাবিড় মুনেত্র কড়গম' দলটি জিতে যায়, যাদের দলের প্রতীক ছিলো 'উঠতি সূর্য' আর শ্রীধর তখন মিন্ডুম সূর্যোদয়া নামটি বদলে ফেলেন এবং নানুম ওরু তোড়িলালি রাখেন কারণ মিন্ডুম সূর্যোদয়া শব্দের অর্থ হচ্ছে 'উঠতি সূর্য'। ১৯৭০-এর দশকের মাঝখানদিকেও শ্রীধর এমজিআরকে নিয়ে এরূপ একটি চলচ্চিত্র বানানোর কথা ভাবলেও তা আলোর মুখ দেখেনি।  অভিনেত্রী দীপা এবং অভিনেতা রাজীব চলচ্চিত্রটির একটি কাওয়ালি গানে অভিনয় করেছিলেন।  সঙ্গীত চলচ্চিত্রটির সঙ্গীত পরিচালনা করেছিলেন ইলাইয়ারাজা। বালি ছিলেন গানগুলোর গীতিকার।  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:১৯৮৬-এর চলচ্চিত্র বিষয়শ্রেণী:১৯৮০-এর দশকের তামিল ভাষার চলচ্চিত্র বিষয়শ্রেণী:১৯৮০-এর দশকের তেলুগু ভাষার চলচ্চিত্র বিষয়শ্রেণী:ভারতীয় বহুভাষিক চলচ্চিত্র
দেলোয়ার হোসেন (–২৪ জুলাই ২০২০) বাংলাদেশের ফরিদপুর জেলার রাজনীতিবিদ, মুক্তিযোদ্ধা ও তৎকালীন ফরিদপুর-৪ (বর্তমান ফরিদপুর-১) আসনের সাবেক সংসদ সদস্য।  কর্মজীবন দেলোয়ার হোসেন মুক্তিযোদ্ধা ছিলেন। তিনি ফরিদপুর ইয়াছিন কলেজ, মধুখালী সরকারি আয়েন উদ্দিন কলেজ, কাদেরদী ডিগ্রি কলেজে, বোয়ালমারী কলেজের অধ্যক্ষ এবং বোয়ালমারী জর্জ একাডেমির প্রধান শিক্ষক হিসেবে দায়িত্ব পালন করেছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন।  দেলোয়ার ১৯৭৩ সালের প্রথম জাতীয় সংসদ নির্বাচনে  বাংলাদেশ আওয়ামী লীগের প্রার্থী হিসেবে তৎকালীন ফরিদপুর-৪ (বর্তমান ফরিদপুর-১) আসন থেকে সংসদ সদস্য নির্বাচিত হন।   মৃত্যু  দেলোয়ার হোসেন ২৪ জুলাই ২০২০ সালে ফরিদপুর শহরের নীলটুলীস্থ নিজবাসভবনে  বার্ধক্য জনিত কারণে  মৃত্যুবরণ করেন।   তথ্যসূত্র   বিষয়শ্রেণী:প্রথম জাতীয় সংসদ সদস্য বিষয়শ্রেণী:ফরিদপুর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯৩৪-এ জন্ম বিষয়শ্রেণী:২০২০-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:১৯৩০-এর দশকে জন্ম বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
থাম্ব|আল-সামাওয়াল আল-মাগরিবির কিছু বইয়ের তালিকা আল-সামাওয়াল আল-মাগরিবি (, ; ১১৩০ - ১১৮০), সাধারণত সামাউল আল মাগরিবি নামে পরিচিত, একজন গণিতবিদ, জ্যোতির্বিদ এবং চিকিৎসক ছিলেন। A Jewish Encyclopedia তিনি একটি ইহুদি পরিবারে জন্মগ্রহণ করেছিলেন। তিনি তাঁর পিতাকে কষ্ট দেয়ার ভয়ে বহু বছর ধরে তাঁর ইসলাম গ্রহণের বিষয়টি গোপন করেছিলেন। তারপর অবশেষে ১১৬৩ খ্রিস্টাব্দে তিনি একটি স্বপ্ন দেখার পরে প্রকাশ্যে ইসলাম গ্রহণ করেছিলেন। UIMATH: Islamic Mathematics (Algebra) তাঁর বাবা মরক্কোর একজন রাব্বি ছিলেন।  জীবন    গণিত  আল-সামাওয়াল উনিশ বছর বয়সে গাণিতিক গ্রন্থ আল-বাহির ফিল-জাবর লিখেছিলেন, যার অর্থ "বীজগণিতের মধ্যে উজ্জ্বল"।  তিনি গাণিতিক আরোহ বিধি সংক্রান্ত দুটি মূল ধারণাও ব্যবহার করেছিলেন, যদিও তিনি স্পষ্টভাবে সেগুলো উল্লেখ করেননি। তিনি এগুলো ব্যবহার করে n=১২ পর্যন্ত দ্বিপদী উপপাদ্য-এর ফলাফল বিস্তৃত করেছিলেন, এবং সেইসাথে আল-কারাজি প্রদত্ত পাস্কালের ত্রিভুজটিরও সম্প্রসারণ করেছিলেন।   তথ্যসূত্র   বিষয়শ্রেণী:১১৩০-এ জন্ম বিষয়শ্রেণী:১১৮০-এ মৃত্যু বিষয়শ্রেণী:বাগদাদের ব্যক্তি বিষয়শ্রেণী:মধ্যযুগীয় ইসলামের গণিতবিদ বিষয়শ্রেণী:মধ্যযুগীয় ইসলামের জ্যোতির্বিজ্ঞানী বিষয়শ্রেণী:ইহুদিধর্ম থেকে ইসলামে ধর্মান্তরিত বিষয়শ্রেণী:১২শ শতাব্দীতে জন্ম বিষয়শ্রেণী:১২শ শতাব্দীতে মৃত্যু বিষয়শ্রেণী:১২শ শতাব্দীর আব্বাসীয় খিলাফতের ব্যক্তি
ইমপেরিয়াল মসজিদ, যা রাজা মসজিদ নামেও পরিচিত, একটি ওসমান মসজিদ, যা প্রিস্টিনাতে, কোসোভোতে অবস্থিত। এটি ১৪৬১ সালে সুলতান মেহমেদ বিজয়ী দ্বারা নির্মিত হয়েছিল। প্রবেশদ্বারে অবস্থিত, ছয় সারিতে আরবি বর্ণমালায় লেখা শিলালেখন নির্মাণের সঠিক তারিখ প্রদান করে, যা গ্রেগরিয়ান ক্যালেন্ডার অনুযায়ী ১৪৬১ সাল এবং ইসলামী ক্যালেন্ডার অনুযায়ী হিজরাহ ৮৬৫ সাল নির্দেশ করে.  এই নিদর্শন, কাঠামো, নির্মাণ পদ্ধতি এবং অলংকার উপাদানগুলোর ভিত্তিতে এটি পূর্ব ইউরোপ-এ ইসলামী স্থাপত্যের অন্যতম গুরুত্বপূর্ণ ভবনগুলোর মধ্যে স্থান পায়.  ইতিহাস left|thumb|১৮৭৬-১৯০০ সালের মধ্যে সাম্রাজ্যিক মসজিদ প্রিস্টিনার দৃশ্যপটে মসজিদটি একটি প্রাধান্যপ্রাপ্ত ভবন হিসেবে নির্মিত হয়েছিল। অস্ট্রো-তুর্কি যুদ্ধের সময়, ১৭শ শতকের শেষের দিকে, এটি সাময়িকভাবে একটি ক্যাথলিক গির্জা-তে রূপান্তরিত করা হয়েছিল। অস্ট্রিয়ার পক্ষে বিদ্রোহীদের একজন সক্রিয় নেতা হিসেবে, পিটের বোগদানী নামে একজন অন্যতম খ্যাতনামা আলবেনিয়ান লেখক এখানে সমাধি করা হয়েছিল। ওসমানরা যখন পুনরায় নিয়ন্ত্রণ গ্রহণ করেন, ১৬৯০ সালে, তখন পিটের বোগদানীর হাড়সমূহ খনন করে রাস্তায় ফেলে দেওয়া হয়েছিল ওসমান সৈন্যদের দ্বারা।  এটি ১৬৮২-৮৩ সালের মধ্যে, সুলতান চতুর্থ মেহমেদ এর শাসনকালে, এবং ১৯৫৫ সালের ভূমিকম্পের পরে পুনরুদ্ধারের আওতায় আসে। ১৯৫৩ সালে, এর খারাপ অবস্থার কারণে, এই নিদর্শনকে প্রাদেশিক নিদর্শন সুরক্ষা কার্যালয় দ্বারা রাষ্ট্রীয় সুরক্ষার আওতায় ঘোষণা করা হয়। ১৯৫৫ থেকে ১৯৯০ সালের মধ্যে আংশিক সংরক্ষণ প্রচেষ্টা পরিচালিত হয়েছিল। ২০০৪ সালে, তুরস্কের একটি বিশেষজ্ঞ দলের দ্বারা আরও পুনরুদ্ধার সংক্রান্ত গবেষণা ও পরিকল্পনা প্রস্তুত করা হয়েছিল, যা ২০০৬ সালে কোসোভো ও তুরস্কের সাংস্কৃতিক ঐতিহ্য কর্তৃপক্ষ দ্বারা অনুমোদিত হয়.  গ্যালারি  আরও দেখুন  প্রিস্টিনার মহা হামাম  কোসোভোতে ধর্ম  কোসোভোতে ইসলাম  কোসোভোতে পর্যটন   নোট    তথ্যসূত্র  বিষয়শ্রেণী:কোসোভোর মসজিদ বিষয়শ্রেণী:প্রিস্টিনার ভবন ও কাঠামো বিষয়শ্রেণী:প্রিস্টিনার ধর্মীয় ভবন ও কাঠামো বিষয়শ্রেণী:১৪৬১ সালে নির্মিত ভবন ও কাঠামো বিষয়শ্রেণী:১৪৬০-এর দশকে নির্মিত মসজিদ বিষয়শ্রেণী:কোসোভোতে ওসমান মসজিদ বিষয়শ্রেণী:ওসমান সাম্রাজ্যে ১৪৬১ সালে প্রতিষ্ঠিত
হিন্দু ক্রিকেট দল ভারতের সাবেক প্রথম-শ্রেণীর ক্রিকেট দল। সাংবার্ষিকভিত্তিতে বোম্বে প্রতিযোগিতায় দলটি অংশগ্রহণ করতো। বোম্বেতে অবস্থানকারী হিন্দু সম্প্রদায়ের সদস্যরা দলটি গঠন করে।  ১৯০৬ সালে হিন্দু দল বোম্বে প্রতিযোগিতায় যোগ দেয়। এ পর্যায়ে দলটি ইউরোপীয় ও পার্সি দলের বিপক্ষে প্রতিদ্বন্দ্বিতায় অবতীর্ণ হলে প্রতিযোগিতার নাম পরিবর্তন করে বোম্বে ত্রি-দলীয় প্রতিযোগিতা হিসেবে পুণঃনামকরণ করতে হয়। ১৯৪৫-৪৬ মৌসুমে প্রতিযোগিতাটির বিলুপ্তির পূর্ব-পর্যন্ত হিন্দু দল প্রতিযোগিতায় অংশ নিতে থাকে। ১১বার দলটি প্রতিযোগিতার শিরোপা লাভে সক্ষমতা দেখায়।  পালোয়ানকর বালু হিন্দু দলের উল্লেখযোগ্য খেলোয়াড়ের মর্যাদা পেয়েছিলেন। তাকে ভারতে প্রথমদিকের সেরা স্পিন বোলার হিসেবে বিবেচনা করা হতো।   তথ্যসূত্র    বসন্ত রায়জি, ইন্ডিয়াস হ্যাম্পলডন মেন, ট্যাই প্রেস, ১৯৮৬  মিহির বোস, এ হিস্টোরি অফ ইন্ডিয়ান ক্রিকেট (ভারতীয় ক্রিকেটের ইতিহাস), আন্দ্রে-ডয়েচ, ১৯৯০  রামচন্দ্র গুহ, আ কর্নার অফ আ ফরেন ফিল্ড - এন ইন্ডিয়ান হিস্ট্রি অফ আ ব্রিটিশ স্পোর্ট (বিদেশের মাঠের কর্নার - একটি ব্রিটিশ খেলার একটি ভারতীয় ইতিহাস), পিকাডোর, ২০০১   বহিঃসংযোগ  ক্রিকেটার্কাইভে হিন্দুস ক্রিকেট দল   বিষয়শ্রেণী:ভারতের প্রথম-শ্রেণীর ক্রিকেট দল বিষয়শ্রেণী:ভারতের বড়দের সাবেক ক্রিকেট ক্লাব